પિયુષ ગોયલે કહ્યું કે, જૂની ડિઝાઇનવાળા ICF કોચ બંધ કરવાનો નિર્ણય લેવામાં આવ્યો છે, LHB કોચને પ્રાથમિકતા આપવામાં આવશે. અલ્ટ્રાસોનિક સેન્સર અને એક્સ-રે માધ્યમથી સંપૂર્ણ રેલવે ટ્રેકનું ઑટોમેટેડ ચેકિંગ થાય, જેનાથી સુરક્ષા નિશ્ચિત થશે. તમામ આરપીએફ સ્ટાફ અને ટિકિટ ચેકર યુનિફોર્મમાં જ ચેકિંગ કરી શકશે. સુરક્ષાની બાબતમાં કોઇ પણ પ્રકારનું સમાધાન નહીં થાય, એ માટે વધારે પૈસા રોકવાની જરૂર હશે તો અમે રોકીશું. અમે ઇસરોના પ્રમુખ સાથે મીટિંગ કરી છે, રેલટેલ, મોબાઇલ અને સ્પેસ ટેક્નિક ઇન્ટિગ્રેટ કરી અમે વધુ સુવિધા આપી શકીએ છીએ. સાથે જ કામનું નીરિક્ષણ કરવું અને જવાબદારીઓ નક્કી કરવી એની પર પણ સરકારનું ફોકસ છે.